Un Tívoli entregat gaudeix de la desfilada de moda de Tyrius Burjassot
2025-07-24

No van parar de sonar els aplaudiments durant tota la vesprada en un Centre Cultural Tívoli al qual van acudir desenes de veïnes i veïns de Burjassot disposats a gaudir de la desfilada de moda que, cada any, organitza l’Associació de Mestresses de casa i Consumidors Tyrius.

La vesprada va començar amb el ball del grup de l’entitat “Alegría de Vivir” per a donar pas a un duet que va interpretar dues cançons més vinculades a la cobla i al flamenc. A continuació, va començar la desfilada protagonitzada per components de Tyrius Burjassot i representants dels grups polítics que componen l’Ajuntament.

Tampoc van faltar a aquesta cita tan especial amb la passarel·la les components del grup de costura i confecció de Tyrius que van lluir les peces que han creat en el taller.

La desfilada va ser tancada per l’alcalde de Burjassot, Rafa García, i la vesprada va finalitzar amb berenar per a tots els assistents; berenar que va comptar amb la col·laboració de la Clavaria de Sant Roc 2023.